b'\n_START_ARTICLE_\nFenianai\n_START_PARAGRAPH_\nFenianai, Fenian\xc5\xb3 brolija (air. Br\xc3\xa1ithreachas na bhF\xc3\xadn\xc3\xadn\xc3\xad, angl. Fenian Brotherhood), Airi\xc5\xb3 respublikon\xc5\xb3 brolija (air. Br\xc3\xa1ithreachas na Poblachta, Irish Republican Brotherhood) \xe2\x80\x93 1858 m. JAV susik\xc5\xabrusi, o nuo 1863 m. paplitusi ir Airijoje slapta airi\xc5\xb3 organizacija, siekusi nepriklausomos Airijos respublikos. Vienas i\xc5\xa1 jos steig\xc4\x97j\xc5\xb3 pavadino j\xc4\x85 sen\xc5\xb3j\xc5\xb3 Airijos karali\xc5\xb3 kari\xc5\xb3 vardu (fianna, feinneda). \xc4\xae fenianus \xc4\xafstojo daug airi\xc5\xb3 savanori\xc5\xb3, kovojusi\xc5\xb3 JAV pilietiniame kare. 1865 m. fenianai su\xc5\xa1auk\xc4\x97 savo kongres\xc4\x85 Cincinatyje. Anglijos vyriausyb\xc4\x97 organizacij\xc4\x85 energiningai persekiojo. Su Anglija kovojo daugiausia teroristiniais metodais. Airi\xc5\xb3 partija angl\xc5\xb3 parlamente nekart\xc4\x85 smerk\xc4\x97 fenian\xc5\xb3 teror\xc4\x85, bet 1876 m. su jais susiartino Parnelis (Parnell) ir jo paveikti fenianai su\xc5\xa1velnino savo teror\xc4\x85 ir \xc4\x97m\xc4\x97si boikoto. A\xc5\xa1tuntojo de\xc5\xa1imtme\xc4\x8dio pabaigoje teroras v\xc4\x97l sustipr\xc4\x97jo ir tik po 1885 m. nusilpo su visu s\xc4\x85j\xc5\xabd\xc5\xbeiu. Fenian\xc5\xb3 veiklos \xc5\xbeenklus galima atrasti iki pat 1916 m. sukilimo.'